CELEX: E2016P0002
Language: fi
Date: 2016-02-23 00:00:00
Title: Gerhard Spitzerin 23 päivänä helmikuuta 2016 EFTAn valvontaviranomaista vastaan nostama kanne (Asia E-2/16)

22.9.2016   
            
            
               FI
            
            
               Euroopan unionin virallinen lehti
            
            
               C 347/34
            
         Gerhard Spitzerin 23 päivänä helmikuuta 2016 EFTAn valvontaviranomaista vastaan nostama kanne
   (Asia E-2/16)
   (2016/C 347/06)
   Gerhard Spitzer, asiamiehenään asianajaja Antonius Falkner, Lettstrasse 18, FL-9490 Vaduz, nosti 23 päivänä helmikuuta 2016 EFTAn tuomioistuimessa kanteen EFTAn valvontaviranomaista vastaan.
   Kantaja vaatii, että tuomioistuin
   
               1.
            
            
               kumoaa EFTAn valvontaviranomaisen 25 päivänä marraskuuta 2015 tekemän päätöksen 425/15/KOL ja
            
         
               2.
            
            
               määrää EFTAn valvontaviranomaisen maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kantaja, Gerhard Spitzer, on Etelä-Afrikassa asuva Itävallan kansalainen, joka on ollut Liechtensteinin ruhtinaskunnan pääosin omistaman yrityksen LLB AG asiakas 1990-luvun alkupuolelta asti.
            
         
               —
            
            
               Nyt käsiteltävässä asiassa on kyse vaatimuksesta kumota EFTAn valvontaviranomaisen päätös lopettaa käsittely asiassa, joka koskee Liechtensteinia vastaan tehtyä kantelua, jonka mukaan Liechtenstein ei ole noudattanut direktiiviä 2002/7/EY eikä soveltanut sitä oikein.
            
         
               —
            
            
               Kantajan mukaan EFTA:n valvontaviranomaisella oli velvollisuus aloittaa muodollinen tutkintamenettely, koska Liechtenstein ei ollut noudattanut direktiiviä 2002/7/EY eikä soveltanut sitä oikein, ja koska EFTA:n valvontaviranomainen ei aloittanut menettelyä, se loukkasi kantajan oikeuksia.